D aɛiwed n tira i usentel i yellan deg uḍris s talɣa nniden, am rregmat, akeɛrer, meḥsub aḍris amenzu yattuɣal s unamek i yemgaraden, d anecreḥ, iswi-is d taḍsa neɣ d aqejjem. Ṣalḥi M. A., yenna-d ɣef waya: « arwas uqlib, d allus ama n lqaleb ama n uɣanib ama n tefyirt, d acu kan yettwaqlab unamek-ines […] iswi n umaru ara ixedmen arwas uqlib d tiyita d uqejjem (aɛekki asmejger) deg wayen i d-yenna d wamek i t-id-yenna win i yerwes (iɛuned)…»33. Diɣen issefhem-aɣ-d ugar fell-as, imi ur s-yettfaq ara win yeqqaren aḍris-nni arma yessen aḍris amenzu i d-yuɣalen, ama si tama n umawal, neɣ n uɣanib d lebni n uḍris deg uḍris-nni wis sin.